*Муниципальное бюджетное общеобразовательное учреждение средняя общеобразовательная школа №3 имени Тази Гиззата г. Агрыз Агрызского муниципального района Республики Татарстан*

***Праздник урожая.***

***Сөмбелә бәйрәме.***

*Сценарий составили:*

***Муллахметова Фарида Минесаубановна****,*

*учитель татарского языка и литературы*

*МБОУ СОШ №3имени Тази Гиззата,г. Агрыз*

Үтте китте матур җәйләр,

Көзләр килеп җиттеләр.

Агачларның яфраклары

Саргаешып киптеләр.

Яңгыр түгел, кар да түгел,

Яфраклар ява җиргә.

Табигатьнең гүзәллеген

Сөйләшик әле бергә.

Алып баручы: Исәнмесез, балалар! Рәхим итегез. Балалар, әйтегез әле хәзер елның кайсы вакыты?

Балалар: Көз.

Алып баручы: Нинди көз айлары беләсез?

Балалар: Сентябрь, октябрь, ноябрь- көз айлары.

Алып баручы: Дөрес, балалар. Сез көзне яратасызмы? Ни өчен яратасыз?

Балалар: Көз көне мәктәпкә барабыз. Яшелчәләр, җимешләр өлгерә. Көзге табигать матур.

Алып баручы: Әйе, балалар. Көз көне яшелчәләр, җиләк- җимешләр өлгерә. Менә инде бакчаларда яшелчәләр җыелып бетте. Уңыш бик мул булды. Халык бәйрәм итә. Менә без дә уңыш бәйрәменә җыелдык.

***Музыка яңгырый. Сөмбелә керә.***

Сөмбелә: Исәнмесез! Исәнмесез!

Нәни дусларым, кунаклар!

Ишетелде шат тавышлар

Тартты мине бу яклар.

Алып баручы: Исәнме! Рәхим ит, Сөмбелә!

Сөмбелә: Мин көз кызы, мин Сөмбелә

Көзге байлык кулымда

Муллык, сәламәтлек телим

Кем очраса юлымда.

Алып баручы: Рәхмәт сиңа! Балалар әйдәгез әле карыйк, Сөмбеләнең кәрзинендә ниләр бар?

Балалар: Көз, көз, әйт әле.

Кәрзинеңдә ниләр бар?

Сөмбелә: Кәрзинемдә кыярлар,

Помидор һәм алмалар.

Балалар: Көз, көз, әйт әле

Кәрзинеңдә ниләр бар?

Сөмбелә: Кәрзинемдә яңгырлар

Җылы, салкын көннәр бар.

Балалар: Көз, көз, әйт әле

Кәрзинеңдә ниләр бар?

Сөмбелә: Кәрзинемдә сары, кызыл

Матур, алтын төсләр бар.

Балалар: Көз, көз, әйт әле

Кәрзинеңдә ниләр бар?

Сөмбелә: Минем кәрзинемдә яшелчәләр бар.Менә алар.

Алып баручы: Әйдәгез аларны тыңлыйк.

Кәбестә: Катлы- катлы булып үстем җир өстендә.

Мәктәп глобусыннан зур,

Мәсәлән, мин- кәбестә.

Шәп- кисәкләп салсаң шулпага,

Шәп- тозлап куйсаң да,

Шәп- утыртсаң майлап уртага,

Күзең туймый, үзең туйсаң да.

Помидор: Помидорның төрлесе бар –

Сары, кызыл, алсуы.

Әби ярата сусылын,

Бабай ярата итлесен,

Әти ярата әчесен,

Әни ярата төчесен,

Ә мин яратам баллысын.

Чөгендер: Чөгендернең кызыл төсе кызарып пешкән төсле,

Матурлый салатларны, тәмләндерә ашларны,

Кәефләрне күтәрә, алсуландыра йөзләрне,

Һәммәбезгә шулай ук тора көч, куәт биреп.

Бәрәңге: Ә бәрәңге, бәрәңге!

Бәрәңгене күр әле

Сап- сары бәрәңге белән

Тирән базыбыз тулган.

Суган: Катлам- катлам ак башлы

Ачы, ачы, ап- ачы

Ашыйм дисәң, әрчим дисәң,

Кара аны, сак әрче.

Кишер: Минем исемем- Кишер,

Теләсәң, болай пешер.

Теләсәң, ашка тура.

Мине яраткан бала

Озын гомерле була...

Кыяр: Кыярның суың эчсәң,

Эчеңә файда була,

Ә битләреңә сөртсәң,

Йөзеңә дәва була.

Сарымсак: Сарымсакның файдасын да белегез сез,

Грипп, салкын тимәс өчен, һәрчак ашагыз сез.

Сөмбелә: Рәхмәт сезгә.

Алып баручы: Яшелчәләр буш кул белән килмәгәннәр. Сезгә балалар уен алып килгәннәр.

***Уен “Кем тизрәк” җиләк- җимеш җыю.***

Алып баручы: Безнең өй түрендә үсте

Зифа алмагач.

Җыеп алдык алмаларны

Аллангач, баллангач.

***Музыка. Кирлемән керә.***

Алып баручы: Тукта әле, бу нинди тәртипсез малай?

Кирлемән: Нишләп тәртипсез булыйм мин? Мин бик әйбәт малай.

Алып баручы: Кем соң син?

Кирлемән: Әй, мине белмиләр. Таныш булыйк. Мин- Кирлемән. Кир-ле-мән.

Алып баручы: Кирлемән, ә син нәрсә эшли беләсең?

Кирлемән: Бернәрсә дә эшләмим, мин уйнарга яратам.

Алып баручы: Ә синең өчен кем эшли?

Кирлемән: Әти һәм әни.

Әти: Әйдә, улым җир казыйбыз.

Кирлемән: Үзең казы башым авырта

Әни: Улым, әйдә яшелчәләргә су сибәбез.

Кирлемән: Үзең сип, кулым авырта.

Әти: Улым, яфраклар җыярга кирәк.

Кирлемән: Үзең җый, аякларым авырта.

Әти: Нишләргә инде?

Әни: Нишләргә инде?

Кирлемән: Әти- әни, минем ашыйсым килә.

Әти- әни: Әле ашау пешмәгән.

Алып баручы: Кирлемән, син беләсеңме кем эшләми, шул ашамый.Балалар, Кирлемәнне эшләргә өйрәтәбезме?

Балалар: Өйрәтәбез.

***Уен. Яфраклар җыю.***

Кирлемән: Рәхмәт, сезгә, балалар. Бергә эшләве бик күңелле икән.

Сөмбелә: Кадерле дусларым! Миңа сездә бик ошады. Бәйрәмегез бик күңелле булды.Сау булыгыз!

Алып баручы: Шуның белән кичәбез тәмам. Сау булыгыз!